
УГОВОР О ИЗВОЂЕЊУ РАДОВА 
СА ИЗРАДОМ ТЕХНИЧКЕ ДОКУМЕНТАЦИЈЕ
			
Сачињен на основу Програма уређивања грађевинског земљишта за ..................... годину, у складу са Планом набавки за 2021. годину и пројекцијом капиталних издатака за .......................... годину, која је у складу са чланом  9. Одлуке о буџету Града Новог Сада за ..................... годину, број објекта ........, ознаке активности ........, економска класификација .........., редни број јавне набавке ..........  и Одлуке  в.д.  начелника број ............. од ....... године, између:

           1.  ГРАДСКЕ УПРАВЕ ЗА ГРАЂЕВИНСКО ЗЕМЉИШТЕ И ИНВЕСТИЦИЈЕ, Улица Стевана Брановачког број 3, Нови Сад, матични број: 08964904, ПИБ: 109804482, коју заступа в.д. начелника Дејан Мандић, (у даљем тексту: Наручилац) са једне стране и

           2.  ..............................................., ....................................., ..................................., матични број: .........................., ПИБ: .........................., кога заступа директор ............................., (у даљем тексту: Извођач), са друге стране. 

ПРЕДМЕТ УГОВОРА
Члан 1.

Наручилац уступа, а Извођач преузима извођење радова на изградњи са израдом техничке документације спортског комплекса у Футогу, у складу са понудом Извођача број  ........ од ........... године, предрачуном и конкурсном документацијом. 

Услуга израде дела техничке документације подразумева израду Пројекта за грађевинску дозволу (ПГД), Пројекта за извођење радова (ПЗИ), као и свих потребних пратећих елабората.

Радове из става 1. овог члана, Извођач ће извести у свему према техничкој документацији и динамици коју је извођач у обавези да достави у складу са чланом 4. овог уговора.

У случају да у току извођења радова дође до одступања у односу на пројекте за извођење, Извођач је у обавези да изради и пројекте изведеног објекта.

ВРЕДНОСТ  УГОВОРА
Члан 2.

Уговорне стране сагласно констатују да вредност радова са израдом дела техничке документације из члана 1. овог уговора износи _________________________________ динара (словима: ___и __/100). 


Уговорена цена из претходног става не укључује ПДВ, који ће бити обрачунат и плаћен 
у складу са Законом о порезу на додату вредност.

Плаћање обавеза које доспевају у текућој години биће вршено највише до износа средстава одобрених за ту буџетску годину. Плаћање преосталог износа до укупно уговорене вредности из става 1. овог члана биће вршено у наредној/им годинама, највише до износа средстава одобрених за те буџетске године и у складу са динамиком изградње предметног објекта.

Уговорена цена обухвата и вредност свих непредвиђених радова и вишкова радова, а искључује утицај мањкова радова на уговорену цену.

РОК ИЗВОЂЕЊА РАДОВА СА ИЗРАДОМ ДЕЛА ТЕХНИЧКЕ ДОКУМЕНТАЦИЈЕ

Члан 3.

Рок за извршење предмета јавне набавке тече од дана увођења Извођача у посао. 
Рок за извршење предмета јавне набавке је ........... календарских дана.

Рок за извршење уговорних обавеза везано за израду техничке документације може бити продужен из следећих објективних разлога:
- изузетно лоши климатски услови који онемогућавају геодетска снимања терена и  друга теренска испитивања;
- уколико дође до кашњења у издавању услова и мишљења надлежних имаоца јавних овлашћења која прибавља Инвеститор ван обједињене процедуре;
- уколико Извршиоцу услуге није омогућен приступ локацији за вршење теренских радова;
-  уколико приликом израде техничке документације дође до повећања обима предмета јавне набавке;
- уколико се у току израде техничке документације појави потреба за изменом локацијских услова. 


Рок за испоруку техничке документације не тече:
- током вршења техничке контроле пројекта за грађевинску дозволу 
- током исходовања Грађевинске дозволе.

Рок за извођење радова може се продужити у следећим случајевима:
- из разлога наведених у члану  42. став 3. Посебних узанси о грађењу,
- због лоших временских услова, који онемогућавају извођење радова, на захтев    Извођача и предлог стручног надзора,
- због лоших временских услова, који онемогућавају геодетска снимања терена и друга теренска испитивања,
- уколико Извођачу није омогућен приступ локацији за вршење теренских радова,
- услед непредвиђених радова за које Извођач приликом закључивања уговора није знао нити је могао знати да се морају извести,
- због било које обуставе радова које нису последице пропуста Извођача,
- уколико дође до повећања обима предмета јавне набавке.

Уколико се појави потреба за уговарањем продужења рока, Извођач доставља Наручиоцу захтев о потреби за продужењем рока, са навођењем уговореног основа за продужење рока и образложењем. Продужење рока се уговара искључиво током уговореног рока.

ОБАВЕЗЕ ИЗВОЂАЧА
Члан 4.
Обавезе Извођача су следеће:
· да инсталацију опреме за дезинфекцију путем дозирања NaOCl (електролиза), врше минимум 2 лица, која су потврдом произвођача опреме оспособљена за то,
· да инсталацију филтера за пречишћавање воде, врше минимум 2 лица, која су потврдом произвођача опреме оспособљена за то,
· да инсталацију филтрационе пумпе, врше минимум 2 лица, која су потврдом произвођача опреме оспособљена за то, 
· да инсталацију филтрационе испуне врше минимум 2 лица, која су потврдом произвођача опреме оспособљена за то,
· да предмет јавне набавке из члана 1. овог уговора изврши квалитетно и у року у складу са понудом, конкурсном документацијом и важећим прописима и стандардима за ову врсту услуга, односно радова,
· да документацију уради у складу са важећим Законом о планирању и изградњи, Правилником о поступку спровођења обједињене процедуре електронским путем, Правилником о садржини, начину и поступку израде и начину вршења контроле техничке документације према класи и намени објекта,
· да документацију уради на основу важећих прописа, стандарда и норматива за пројектовање врсте објеката које је предмет јавне набавке
· да документацију уради на основу постојећег  стања на терену,
· да по потписивању Уговора достави Наручиоцу акт о именовању пројектног тима који се састоји од координатора пројектног тима задуженог за израду целокупне Техничке документације, одговорних пројектаната за израду пројеката Техничке документације, а који испуњавају одговарајуће услове и поседују лиценце у складу са Законом о планирању и изградњи,
· да техничку документацију ради на ажурираним геодетским подлогама,
· да активно сарађује са Наручиоцем у току израде техничке документације,
· да у складу са Уредбом о безбедности и здрављу на раду на привременим или покретним градилиштима изради План превентивних мера, 
· да обезбеди лице које ће бити именовано за координатора за безбедност и здравље на раду у фази пројектовања - израде Техничке документације Пројекта за извођење,
· да на Техничку документацију Пројекта за извођење прибави сагласност Наручиоца,
· да изради Пројекат изведеног објекта у случају да је дошло до одступања од Пројекта за извођење током грађења. 
· изради акта о процени ризика градилишта, 
· изради елаборат о уређењу градилишта са организацијом извођења свих радова, као и са предвиђеном заштитом суседних објеката и пролазника оградом градилишта и са мерама безбедности и здравља на раду и противпожарне заштите на градилишту,
· спроводи мере безбедности и заштите на раду и мере противпожарне заштите у току извођења радова,
· да све радове изведе стручно и квалитетно и да уграђује материјале и опрему који по квалитету одговарају техничкој документацији, техничким условима, прописаним стандардима и о томе достави одговарајуће доказе њиховог квалитета, 
· да пре почетка радова достави Наручиоцу решење о именовању Одговорних извођача који испуњавају одговарајуће услове и поседују лиценце у складу са Законом о планирању и изградњи, 
· да по потписивању Уговора достави Наручиоцу детаљан динамички план свих активности на изради техничке документације и извођењу радова на који је потребно да прибави сагласност Наручиоца, Стручног надзора и Радног тима,
· У случајевима где се радови изводе на месту где се одвија саобраћај, Извођач радова је дужан да о свом трошку осигура и изведе све радове потребне за безбедно одвијање јавног саобраћаја. Обавезује се Извођач, да у складу са достављеним решењем о техничком регулисању саобраћаја, постави саобраћајну сигнализацију, да је чува и одржава за време извођења радова. На свим местима привременог скретања саобраћаја, Извођач је дужан да осигура безбедно и неометано одвијање саобраћаја.
· да у име Наручиоца, о свом трошку обезбеди и истакне на видном месту градилишну таблу у складу са важећим прописима,
· да благовремено и о свом трошку предузима све мере за обезбеђење и сигурност објеката, радова, опреме, материјала, радника, пролазника и саобраћаја, саобраћајница и тротоара, постојећих инсталација као и суседних објеката, 
· да спроводи све мере за безбедан и здрав рад утврђене у Прегледу мера за безбедан и здрав рад на привременим и покретним градилиштима,
· да о свом трошку отклони све штете које евентуално, за време извођења радова учини на објектима, инсталацијама и лицима из претходног става,
· да осигура безбедност свих лица на градилишту, као и да обезбеди складишта својих материјала и опреме, тако да се Наручилац ослобађа свих одговорности према државним органима, што се тиче безбедности, прописа о заштити животне средине радно-правних прописа за време укупног трајања извођења радова, 
· да обезбеди довољну радну снагу на градилишту и благовремену испоруку уговореног материјала и опреме потребну за извођење уговорених радова,
· да на захтев Наручиоца и Стручног надзора уведе у рад више смена, продужи смену или уведе у рад више радног особља и механизације, без права на повећање трошкова или посебне накнаде за то уколико не испуњава предвиђену динамику, 
· да о свом трошку обезбеди чување, заштиту и одржавање изведених радова до предаје Наручиоцу,
· да Стручном надзору Наручиоца омогући вршење Стручног надзора на објекту и контролу количине и квалитета употребљеног материјала, као и неометан приступ складишном, магацинском и сваком другом простору у коме се обезбеђују и чувају до уградње, материјал и опрема за уградњу,
· да редовно води грађевински дневник и књигу инспекције, 
· да поступи по свим примедбама и захтевима Наручиоца и датим на основу извршеног Стручног надзора и да у том циљу, о свом трошку, изврши поправку, рушење или поновно извођење радова, замену набављеног или уграђеног материјала, опреме уређаја и постројења или убрзања извођења радова када је запао у доцњу у погледу уговорених рокова из динамичког плана извођења радова, 
· да за потребе извођења радова набави опрему и материјал нов и квалитетан који задовољава стандарде и захтевани квалитет, а према предмеру и предрачуну радова, и да за исте достави на увид атесте пре извођења радова, 
· да све радове изведе у оквиру укупно уговорене вредности радова,
· да сарађује са радним тимом именованим од стране Наручиоца у фази извођења радова, 
· да сарађује са Стручним надзором, омогући вршење стручног надзора и поступа по примедбама Стручног надзора,
· да сарађује са Наручиоцем и Стручним надзором по питању поштовања рокова извођења радова и на њихов захтев ревидује динамички план уколико примете да се радови не изводе у складу са динамичким планом,
· да сарађује са Наручиоцем, Стручним надзором и пројектантом у околностима у којима је неопходна измена у односу на Пројекат за извођење, као и у непредвиђеним околностима, 
· да отклања недостатке у року одређеном од стране Наручиоца и Стручног надзора,
· Прибави сву потребну документацију за вршење техничког прегледа и прибављање употребне дозволе након извршене примопредаје изведених радова.

Члан 5.

Накнаде за ЦЕОП за пријаву радова и грађевинску дозволу, као и све остале таксе које су потребне за реализацију предметног уговора (а све у складу са издатим грађевинским дозволама односно одобрењима за извођење радова, у зависности од надлежног органа који је исте издао), плаћа Извођач.

Извођач је у обавези да Наручиоцу достави доказ да је платио накнаде из претходног става, у року од 24 сата од добијања налога од стране Наручиоца.

Члан 6.

Извођач је дужан да заједно са стручним надзором, редовно сваких 7 (седам) дана врши анализу испуњења уговорних обавеза у погледу рокова усвојених детаљним динамичким планом и о томе поднесе извештај Наручиоцу, потписан од стране одговорног извођача радова и стручног надзора.

Уколико се утврди да извођач из било којих разлога не испуњава уговорене обавезе према детаљном динамичком плану дужан је да предузме одговарајуће мере за убрзање радова ради усклађивања са динамичким и осталим плановима, као и друге мере за отклањање констатованих пропуста и одступања у процесу извођења радова.

Члан 7.

Све ризике од увођења у посао до извршене примопредаје радова, сноси Извођач. 

Обавезује се Извођач да осигура радове, материјал и опрему за уграђивање од уобичајених ризика до њихове пуне вредности од почетка извођења радова до примопредаје и да полису достави Наручиоцу у року од 15 дана од дана увођења Извођача у посао.

Уобичајени ризици из става 1. овог члана одређују се према свим околностима конкретног случаја који су од утицаја, а нарочито према врсти радова, месту на коме се радови изводе, врсти и својствима материјала и опреме који се уграђују. Премију осигурања плаћа Извођач.

Осим полисе осигурања из става 2. овог члана, Извођач је дужан да, у року од 15 (петнаест) дана од дана увођења у посао, достави Наручиоцу полису осигурања од професионалне одговорности (за штету причињену трећим лицима и стварима трећих лица), са важношћу за цео период извођења радова који су предмет овог уговора.

Ако рок за извођење радова буде продужен, Извођач је обавезан да Наручиоцу, у року од 8 (осам) дана од дана закључења анекса уговора којим се продужава рок за завршетак радова, достави полисе осигурања из става 2. и 4. овог члана, са новим периодом осигурања који ће у целости покривати период за који је продужен рок за завршетак радова. Ако не осигура радове и не достави Наручиоцу полисе осигурања из става 2. и 4. овог члана, Извођач сноси искључиву одговорност за штету која настане на објекту у изградњи, као и за штету причињену трећим лицима и стварима трећих лица, у вези са извођењем радова који су предмет овог уговора. 

Члан 8. 

У случају подношења заједничке понуде сви чланови групе понуђача одговарају неограничено солидарно према Наручиоцу за извршење целог уговора у складу са његовим условима.
Члан 9.

Извођач је обавезан да од Наручиоца затражи писану сагласност за сва евентуална одступања од уговорених радова.

Члан 10.


Обавезује се Извођач, да Наручиоцу након потписивања уговора достави:
а) најкасније у року од 40 (четрдесет) календарских дана од дана потписивања уговора, за повраћај авансног плаћања, банкарску гаранцију која мора бити са клаузулама неопозива, безусловна, платива на први позив и без права на приговор, на износ уговорене вредности аванса са припадајућим ПДВ-ом и са роком 30 (тридесет) дана дужим  од уговореног рока за извршење предмета јавне набавке;
[bookmark: _GoBack]б) најкасније у року од 40 (четрдесет) календарских дана од дана потписивања уговора, као средство обезбеђења испуњења уговорних обавеза, банкарску гаранцију која ће бити са клаузулама: неопозива, безусловна, платива на први позив и без права на приговор на износ од 10% уговорене вредности без ПДВ-а, са роком важења 30 (тридесет) дана дужим од уговореног рока за извршење предмета јавне набавке;
в) у моменту примопредаје предмета уговора, на име гаранције за отклањање грешака у гарантном року, за сваку годину понуђеног гарантног рока по једну бланко соло (сопствену) меницу евидентирану у регистру меница и овлашћења који води Народна банка Србије. У прилогу истих доставити менично писмо – овлашћење за корисника попуњено на износ 10% од уговорене вредности без ПДВ-а и картон депонованих потписа код пословне банке Извођача.

Уколико након закључења уговора, важност средства обезбеђења за озбиљност понуде истиче пре рока за достављање средства обезбеђења испуњења уговорних обавеза, извођач је дужан да најкасније три дана пре истека рока  важности средства обезбеђења за озбиљност понуде продужи важност истог, на начин да важи најмање три дана дуже од рока за достављање средства обезбеђења испуњења уговорних обавеза.

У случају продужења рока за извођење радова, Извођач је дужан да продужи важење банкарске гаранције за повраћај авансног плаћања уколико примљени аванс није у целости оправдан или враћен и гаранције за испуњење уговорних обавеза, најкасније 3 дана пре истека рока важења истих.

Уколико Извођач не поступи у складу са захтевом из става 2. овог члана у захтеваном року, Наручилац може наплатити гаранцију за испуњење обавеза у поступку јавне набавке – гаранцију за озбиљност понуде.

Уколико Извођач не достави наведену гаранцију из става 1. тачка а) и/или б) овог члана у захтеваном року, Наручилац може наплатити гаранцију за испуњење обавеза у поступку јавне набавке – гаранцију за озбиљност понуде.

Уколико Извођач не достави средство обезбеђења из става 3. овог члана, Наручилац може наплатити првобитно достављену гаранцију за испуњење уговорних обавеза.

ОБАВЕЗЕ НАРУЧИОЦА
Члан 11.
Наручилац се обавезује да:

· достави Извођачу акт о именовању радног тима за праћење израде техничке документације и за комуникацију у периоду реализације предметних радова по Уговору до истека гарантног рока за изведене радове;
· Извођачу преда расположиву документацију (идејно решење, локацијске услове, услове имаоца јавних овлашћења),
· Обезбеди вршиоца стручне и техничке контроле техничке документације,
· Исходује правоснажне грађевинске дозволе,
· активно сарађује са пројектним тимом Извођача при изради Техничке документације, давајући му упутства, сугестије, примедбе, др.,
· по потреби Извођачу упути писани позив за отклањање недостатака (исправке, измене и/или допуне) Техничке документације, а на основу примедби радног тима Наручиоца и одреди примерени рок за отклањање истих,
· одреди Стручни надзор у складу са Законом о планирању и изградњи за извођење  радова који су предмет Уговора и именује лице за кординацију радова на реализацији предметног уговора, 
· писаним актом одреди координатора за безбедност и здравље на раду у фази извођења радова, а у складу са законским и подзаконским актима који регулишу ову област,
· након изведених свих радова, по позиву Извођача, присуствује примопредаји радова и потписује Записник о примопредаји радова који је претходно оверен од стране одговорних извођача радова, Извођача и Стручног надзора,
· заједно са Извођачем и Стручним надзором оверава Привремене и Окончану ситуацију и потписује Записник о примопредаји објекта.

АВАНС
Члан 12.

Наручилац ће исплатити Извођачу аванс у висини од 80.000.000 динара (словима: осамдесетмилионадинара и 00/100), на име аванса без ПДВ-а, на рачун Извођача, у року до 45 (четрдесетпет) дана од дана пријема: 
а) исправног авансног предрачуна и изјаве о наменском коришћењу аванса,  
б) банкарске гаранције за повраћај авансног плаћања, 
в) гаранције за испуњење уговорних обавеза.
На вредност примљеног аванса не обрачунава се индекс потрошачких цена.

Правдање уплаћеног аванса вршиће се сукцесивно привременим ситуацијама, почев од прве привремене ситуације. 

Наручилац се обавезује да гаранцију за повраћај авансног плаћања из члана 10. став 1. тачка а) овог уговора врати Извођачу одмах након правдања укупног аванса.

У случају да Извођач одустане од обострано потписаног уговора, а пре увођења у посао, Наручилац ће активирати средство обезбеђења испуњења уговорних обавеза у поступку јавних набавки, као и банкарску гаранцију за повраћај авансног плаћања у случају да је Наручилац извршио уплату аванса.

Члан 13.

Плаћање за израду техничке документације вршиће се сукцесивно, у складу са предрачуном услуга израде техничке документације, односно по завршетку и испостављању делова исте од стране Извођача, а након прихватања од стране Наручиоца.   

Плаћање за изградњу објекта вршиће се на следећи начин:
· 30% за изведене темеље
· 40% за објекат стављен под кров са завршеним грубим радовима (завршени бетонски и зидарски радови носећих и фасадних зидова, изведена шкољка олимпијског и малог базена, степеништа и лифт окно)
· 50% по постављању фасадне столарије/браварије и фасадних облога (потпуно затворен објекат) 
· 60% инсталатерски радови (развод инсталација)
· 70% завршени пратећа инфраструктура 
· 80% завршена трафостаница 
· 90% завршени занатски радови и уграђена базенска техника, опрема и уређаји и завршено спољно уређење
· 100% за потпуно завршен објекат, израђен ПИО и исходовану употребну дозволу

Изведене радове и извршене услуге Наручилац ће плаћати Извођачу путем привремених и окончане ситуације, које су фактурисане сразмерно проценту реализације.

Привремене ситуације Извођач испоставља месечно и доставља Наручиоцу у 5 (пет) примерака најкасније до 25-ог у месецу. 

Привремену ситуацију надзорни орган дужан је да овери у року од 8 дана, а Наручилац да исплати у року од 45 дана након овере од стране надзорног органа Наручиоца.

Наручилац може у оправданим случајевима да оспори исплату дела ситуације и у том случају дужан је да плати неоспорени део у наведеном року.

АНГАЖОВАЊЕ ПОДИЗВОЂАЧА

Члан 14.

Подизвођач _______________________, ул. ____________________ бр. ____, ПИБ _______________________, матични број __________________, ће извршити део предмета овог уговора  у вредности од _________________динара без ПДВ-а, односно ____________________ са ПДВ-ом, у свему у складу са понудом број ___________ од ______________. 

Плаћање изведених радова биће извршено директно на рачун подизвођача у складу са усвојеном понудом. Наручилац ће изведене радове плаћати подизвођачу путем привремених ституација/рачуна, које је подизвођач дужан да доставља Наручиоцу у  5 примерака накасније до 5–ог у месецу за протекли месец (опционо-уколико је у обрасцу понуде захтевано да се плаћање радова које је извео подизвођач врши директно на рачун подизвођача).

Плаћање изведених радова се неће вршити директно на рачун подизвођача у складу са усвојеном понудом. Извођач је дужан да у свакој привременој ситуацији/рачуну видљиво истакне колики износ изведених радова је извршио Извођач, а колико сваки подизвођач понаособ и да Сектору за финансије Наручиоца, у року од 60 дана од дана пријема уплате (плаћања), достави доказ и изјаву подизвођача да је подизвођачу извршено плаћање његових потраживања. Уколико Извођач не достави доказ и изјаву подизвођача у року од 60 дана, Наручилац ће Канцеларији за јавне набавке доставити предлог за покретање прекршајног поступка (опционо-уколико је у обрасцу понуде захтевано да плаћање радова које је извео подизвођач, врши Извођач).

Извођач у потпуности одговара Наручиоцу за извршење уговорних обавеза, без обзира на учешће подизвођача.

Увођење подизвођача, замена подизвођача или преузимање извршења дела Уговора који је првобитно поверен подизвођачу, врши се у складу са Законом којим се уређују јавне набавке.
Извођач не може ангажовати као подизвођача лице које није навео у понуди уколико није поступио у складу са чланом 161. Закона о јавним набавкама, у супротном Наручилац може реализовати средство обезбеђења испуњења уговорних обавеза и раскинути уговор, осим ако би раскидом уговора Наручилац претрпео знатну штету.

* или /алтернативно:

На реализацији овог Уговора није ангажован подизвођач.

УГОВОРНА КАЗНА И НАКНАДА ШТЕТЕ

Члан 15.

Ако Извођач прекорачи рок извођења радова или рок за предају објекта, својом кривицом, дужан је да за сваки дан закашњења плати Наручиоцу уговорну казну у износу од 0,5% (процената) од укупне вредности уговорених радова, с тим да износ тако одређене уговорне казне не може бити већи  од 10% (процената) укупно уговорене цене радова без ПДВ.
Члан 16.

Ако је Наручилац због закашњења Извођача у извођењу или предаји изведених радова претрпео штету која је већа од износа уговорне казне, може уместо уговорне казне захтевати накнаду штете, односно поред уговорне казне може захтевати и разлику до пуног износа претрпљене штете.

Члан 17.

Извођач је дужан да одмах по завршетку радова у писаној форми извести Наручиоца да су предметни радови завршени.

Наручилац и Извођач су дужни да без одлагања приступе примопредаји изведених радова и о томе сачине записник.

Након извршене примопредаје радова приступа се коначном обрачуну изведених радова.

Извођач је у обавези да достави снимак изведеног објекта и по потреби пројекат изведеног објекта пре испостављања окончане ситуације.

ГАРАНТНИ РОК
Члан 18.

За радове из члана 1. уговора Извођач даје гаранцију почев од примопредаје објекта за изведене радове у трајању од ____ године.

За сву уграђену опрему коју Извођач уграђује у предметни објекат, важи гарантни рок произвођача опреме, који не може бити краћи од 2 године.

Члан 19.

Извођач је дужан да у току гарантног рока, на први писани позив Наручиоца,  отклони о свом трошку све грешке које се односе на уговорени квалитет изведених радова, уграђених материјала и опреме, а који нису настали неправилном употребом, као и сва оштећења проузрокована овим недостацима.

Ако Извођач не приступи  извршењу своје обавезе из претходног става у року од 5 (пет) дана по пријему писаног позива од стране Наручиоца, Наручилац је овлашћен да за отклањање грешака ангажује друго правно или физичко лице, на терет Извођача, наплатом средства обезбеђења за отклањање недостатака у гарантном року.

Уколико гаранција за отклањање недостатака у гарантном року не покрива у потпуности трошкове настале поводом отклањања грешака из става 1. овог члана, Наручилац има право да од Извођача тражи накнаду штете, до пуног износа стварне штете.

РАСКИД УГОВОРА
Члан 20.

Наручилац радова може да једнострано раскине (откаже) овај уговор о изградњи објекта, у свако доба достављањем образложене изјаве о отказу Извођачу, у писаној форми.

У случају раскида уговора из става 1. овог члана, Наручилац је дужан да Извођачу исплати вредност изведених радова, тако што ће извршити пресек стања извршења уговорних обавеза и утврдити висину и начин измирења међусобних обавеза.

Извођач је обавезан да Наручиоцу надокнади штету која је настала услед раскида уговора, уколико је Извођач одговоран за раскид уговора.

Уговорне стране могу споразумно да раскину овај уговор, а споразумом о раскиду уговора утврђују се висина и начин испуњења међусобних доспелих обавеза до дана споразумног раскида уговора. 
ОПШТЕ ОДРЕДБЕ
Члан 21.

Прилози овог уговора који чине његов саставни део су:
1. Понуда Извођача број .................... године са прилозима
1. Предрачун радова

Члан 22.

Овај уговор ступа на снагу даном обостраног потписивања.

Члан 23.

За све нерегулисано овим уговором примењиваће се одредбе Посебних узанси о грађењу и Закона о облигационим односима. 

Члан 24.

Наручилац и Извођач су се споразумели да све спорове који проистекну из овог уговора првенствено решавају међусобним договором, а уколико спор не реше споразумно, уговара се надлежност суда у Новом Саду.

Члан 25.

Уговор је сачињен у 10 (десет) истоветних примерака од којих се 3 (три) примерка налази код Извођача, а 7 (седам) код Наручиоца.

           за ИЗВОЂАЧА						 за НАРУЧИОЦА
               директор					                          в.д. начелника

                                                                                                           Дејан Мандић
